Liam Millar

Liam Alan Millar (sündinud 27. septembril 1999 Torontos) on Kanada jalgpallur, kes mängib ründava poolkaitsja või vasaku äärepoolkaitsjana Inglismaa esiliigaklubis Preston North End ja Kanada jalgpallikoondises.

Aastatel 2013–2016 kuulus Millar Inglismaa klubi Fulham FC noorteakadeemiasse. Seejärel liitus ta Liverpooliga. 2019. aasta jaanuarist kuni 2020. aasta jaanuarini oli ta laenul Šotimaa kõrgliigaklubis Kilmarnock ja hooaja 2020/21 teises pooles Inglismaa tugevuselt kolmanda liiga klubis Charlton Athletic. Ainsal korral mängis Millar Liverpooli põhimeeskonnas 4. veebruaril 2020 Inglismaa karikavõistluste neljanda ringi korduskohtumises Shrewsbury Towni vastu.

2021. aasta juulis sõlmis Millar nelja-aastase lepingu Šveitsi kõrgliigaklubiga FC Basel. Hooajal 2021/22 lõi Millar Šveitsi kõrgliigas seitse väravat. 21. oktoobril 2021 lõi ta UEFA Euroopa Konverentsiliiga alagrupiturniiri mõlemas mängus Küprose klubi Omonia vastu värava.

2023. aasta septembris läks ta Baselist üheks hooajaks laenule Preston North Endi.

Kanada jalgpallikoondises tegi Millar debüüdi 24. märtsil 2018 sõprusmängus Uus-Meremaa vastu. Koondisekarjääri esimese värava lõi ta 2023. aasta CONCACAF Gold Cup'i viimases alagrupimängus Kuuba vastu.https://www.transfermarkt.com/liam-millar/nationalmannschaft/spieler/487417 (vaadatud 28.1.2024) Ta kuulus Kanada koondisse ka 

 Viited 

 Välislingid 
 Profiil Preston North Endi kodulehel

Kategooria:Kanada jalgpallurid
Kategooria:Liverpool FC mängijad
Kategooria:Charlton Athletic FC jalgpallurid
Kategooria:FC Baseli jalgpallurid
Kategooria:Preston North End FC jalgpallurid
Kategooria:The Championshipi mängijad
Kategooria:League One'i mängijad
Kategooria:Sündinud 1999